Hans Silbermann

Hans Silbermann VR I/2 (17. jaanuar 1886 Kalana, Pajusi vald – 2. juuni 1960 Tartu) oli eesti arst ja sõjaväelane (sanitaarkolonel).

Hans Silbermann sündis kaheksalapselise pere viimase lapsena. Ta õppis Kalana külakoolis, Eesti Aleksandrikoolis Põltsamaal ja Treffneri gümnaasiumis Tartus. Aastal 1905 astus ta Tartu Ülikooli arstiteaduskonda, mille lõpetas 1912. aastal. Pärast õpinguid töötas mõnda aega Viljandis arstina.

Aastal 1914 mobiliseeriti Hans Silbermann sõjaväkke, osales Esimeses maailmasõjas. Hiljem võttis arstina osa ka Vabadussõjast ja Teisest maailmasõjast.

Vabanenuna sõjaväeteenistusest asus Hans Silbermann tööle Tartu Riikliku Ülikooli arstiteaduskonna sõjaväemeditsiinilise ettevalmistuse kateedri juhatajana. Aastast 1950 töötas ta Tartu Sanitaar-epidemioloogiajaamas osakonnajuhatajana. 

Hans Silbermann oli Korporatsioon Sakala asutaja ja vilistlane.

Hans Silbermann on maetud Tartu Maarja koguduse Maarja kalmistule. Aastal 1992 avati tema haual tütar Agda-Thea Oksa eestvõttel Heinz Valgu kujundatud hauatähis.

Tunnustus
Püha Anna orden (III klass)
Püha Stanislavi orden (II ja III klass)
Vabadusristi I liigi 2. järk, 1920
Eesti Punase Risti II järgu II astme teenetemärk, 1929
Eesti Punase Risti II järgu I astme teenetemärk, 1934
Kotkaristi III klassi teenetemärk, 1934
Soome Valge Roosi orden (III klass)

Välislingid
Ohvitseride andmekogu
Kalanast pärit kolonel Hans Hans Silbermann, arst ja sõjamees, Vooremaa, 17. september 2011

Arstide Koja liikmed
Tartu Ülikooli õppejõud
Eesti kolonelid
2. Diviis
Vabadussõja veteranid
Tartu Ülikooli arstiteaduskonna vilistlased
Hugo Treffneri Gümnaasiumi vilistlased
Korporatsioon Sakala liikmed
Vabadusristi I liigi 2. järgu kavalerid
Kotkaristi III klassi teenetemärgi kavalerid
Eesti Punase Risti II järgu II astme teenetemärgi kavalerid
Eesti Punase Risti II järgu I astme teenetemärgi kavalerid
Maarja kalmistule maetud
Sündinud 1886
Surnud 1960